recursal/SuperWikiNEXT-32B huggingface dataset:
**அலிரெசா பிரூஜா** ( பாரசீக மொழி: علی‌رضا فیروزجا‎, பாரசீக உச்சரிப்பு: [æliːɾezɑː fiːɾuːzˈdʒɑː]; பிறப்பு 18 ஜூன் 2003) ஈரானில் பிறந்த ஒரு பிரெஞ்சு சதுரங்க வீரர் ஆவார். அவர் தனது 12 வயதில் ஈரானிய சதுரங்க வாகையாளர் போட்டியை வென்றார் மற்றும் 14 வயதில் கிராண்ட்மாஸ்டர் பட்டத்தைப் பெற்றார். மேலும் 16 ஆண்டுகள் மற்றும் 1 மாத வயதில் 2700 ஈலோ மதிப்பீட்டை பெற்றார். மேலும் வெய் யீவிற்குப் பிறகு இவ்விலக்கை எட்டிய இரண்டாவது மிக இளைய வீரர் இவர் ஆவார். ஜூன் 2021 இல் அவரது பதினெட்டாவது பிறந்தநாளில் அவர் 2759 ஈலோ மதிப்பீட்டைப் பெற்றார் மற்றும் உலகத் தரவரிசையில் 13வது இடத்தைப் பிடித்தார். நவம்பர் 2021 இல், அவர் பிடே கிராண்ட் சுவிஸ் போட்டியை வென்றார்,இதன்மூலம் அவர் சதுரங்க வேட்பாளர்கள் போட்டி 2022 க்கு தகுதி பெற்றார்.

ஈரானிய அரசு, ஈரானியர்கள் இஸ்ரேலியர்களுக்கு எதிராக விளையாடவதை தடை செய்யும் நோக்கில், 2019 உலக ரேபிட் மற்றும் பிளிட்ஸ் வாகையாளர் போட்டிகளில் இருந்து தனது வீரர்களை விலக்கியது. இதனால் டிசம்பர் 2019 இல், இனி ஈரானியக் கொடியின் கீழ் விளையாட மாட்டேன் என பிரூஜா அறிவித்தார். 2019 முதல், அவர் பிரான்சில் வசித்து வருகிறார். மேலும் 2021 முதல், பிரெஞ்சு கொடியின் கீழ் விளையாடி வருகிறார்.

ஆரம்ப கால வாழ்க்கை
------------------

பிரூஜா 18 ஜூன், 2003 அன்று பாபோல், ஈரானில் பிறந்தார்.  எட்டாவது வயதில் சதுரங்கம் விளையாட ஆரம்பித்தார்.  2019 இல், பிரூஜாவும் அவரது குடும்பத்தினரும் ஈரானை விட்டு வெளியேறி பிரான்சுக்கு குடிபெயர்ந்தனர்.   அவர் பிரெஞ்சு குடியுரிமைக்கு விண்ணப்பித்து ஜூலை 2021 இல் குடியுரிமை பெற்றார்.  



1. 1 2  "Alireza Firouzja est désormais français !". *echecs.asso.fr/*. 10 July 2021 அன்று பார்க்கப்பட்டது.
2. 1 2  McGourty, Colin. "Alireza Firouzja is now the French no. 1". *chess24.com*. 10 July 2021 அன்று பார்க்கப்பட்டது.
3. 1 2  "Chess: Iran's Alireza Firouzja, 16, bypasses ban on playing Israelis". *The Guardian*.
4. ↑  Cmiel, Thorsten (12 June 2018). "Im Fokus: Alireza Firouzja" (German). ChessBase.CS1 maint: Unrecognized language (link)
5. ↑  Shah, Sagar (9 September 2018). "The story of Alireza Firouzja narrated by his father". ChessBase India. Shah: So he started playing chess at eight? Hamidreza: Yes, yes.
6. ↑  Iranian teen shocks chess grandmaster Magnus Carlsen to win $14,000 prize, CNN, 17 April 2020
1800களில் பாளையங்கோட்டை 
**பாளையங்கோட்டை** என்பது திருநெல்வேலி மாநகராட்சியின் ஒரு பகுதியாகும். திருநெல்வேலி மாநகராட்சியாக உருவாக்கப்படுவதற்கு முன்பாக இப்பகுதி தனி நகராட்சியாகச் செயல்பட்டு வந்தது.

கல்விக்கு பெயர் போன இங்கு மிகப் பெரிய கல்வி நிறுவனங்கள் ஏராளம் அமைந்துள்ளது. இங்கு அதிக அளவில் கல்வி நிறுவனங்கள் இருப்பதாலும் தமிழ்நாட்டில் முதல் முறையாக பார்வையற்றவர் மற்றும் காதுகேளாதோர் பள்ளி துவங்கப்பட்டதாலும் தமிழகத்தின் "ஆக்ஸ்போர்ட்" என்று பாளையங்கோட்டை பெருமையுடன் அழைக்கப்படுகிறது. இங்குள்ள பாளையங்கோட்டை மத்திய சிறைச்சாலை பழமையானது மற்றும் மிகவும் பெயர் பெற்றதும் கூட. இங்கு வ.உ.சி. நினைவு விளையாட்டு மைதானம் அமைந்துள்ளது மற்றும் திருநெல்வேலியின் மிகப்பெரிய அரசு மருத்துவக் கல்லூரி மருத்துவமனை இங்குள்ள *ஹைகிரவுண்ட்* (தமிழில் பாளை மேட்டுப் பகுதி என்றழைக்கப்படுகிறது) என்னும் பகுதியில் அமைந்துள்ளது. இங்கு அனைத்து வகையான நோய்களுக்கும் சிகிச்சையளிக்கப்படுகிறது. தற்போது திருநெல்வேலியின் புதிய பேருந்து நிலையம் இங்குள்ள வேய்ந்தான்குளம் பகுதியில் அமைந்துள்ளது என்பது தனிச் சிறப்பு.

மைசூர், குலசை தசராவிற்கு அடுத்த முக்கிய தசரா பாளையில் நடைபெறும் தசரா விழா ஆகும்.

திருநெல்வேலி மக்களவைத் தொகுதியின் கீழே இருக்கிறது. 

இது சட்டமன்றத்தினை பொருத்தவரையில் பாளையங்கோட்டை (சட்டமன்றத் தொகுதி)யின் கீழ் வருகிறது. இங்கு மேலப்பாளையம், வண்ணார்பேட்டை, ஹைகிரவுண்ட், பாளை மார்க்கெட், சமாதானபுரம், என்.ஜி.ஓ. காலனிகள், சாந்தி நகர், கே.டி.சி. நகர், பெருமாள்புரம், மகாராஜநகர், தியாகராஜநகர் போன்ற பகுதிகள் குறிப்பிடத்தக்கவை.

சான்றுகள்
---------

1. ↑  "சிறைச்சாலை". 2014-02-17 அன்று மூலம் பரணிடப்பட்டது. அக்டோபர் 16, 2015 அன்று பார்க்கப்பட்டது.

| * பா
* உ
* தொ
திருநெல்வேலி மாவட்டம் |
| --- |
| மாவட்டத் தலைநகரம் | திருநெல்வேலி |
| வட்டங்கள் | 
திருநெல்வேலி · அம்பாசமுத்திரம் · நாங்குநேரி · பாளையங்கோட்டை · ராதாபுரம் · திசையன்விளை · மானூர் வட்டம் · சேரன்மாதேவி வட்டம்· |
| ஊராட்சி ஒன்றியங்கள் | 
அம்பாசமுத்திரம் · களக்காடு · சேரன்மகாதேவி. பாப்பாக்குடி. பாளையங்கோட்டை. மானூர் ·  வள்ளியூர். இராதாபுரம். நாங்குநேரி |
| மாநகராட்சி | திருநெல்வேலி |
| நகராட்சிகள் |  அம்பாசமுத்திரம் · விக்கிரமசிங்கபுரம் · களக்காடு · |
| பேரூராட்சிகள் | 
1. சேரன்மகாதேவி
2. ஏர்வாடி
3. கோபாலசமுத்திரம்
4. கல்லிடைக்குறிச்சி
5. மணிமுத்தாறு
6. மேலச்செவல்
7. மூலக்கரைப்பட்டி
8. முக்கூடல்
9. நாங்குநேரி
10. நாரணம்மாள்புரம்
11. பணகுடி
12. பத்தமடை
13. சங்கர் நகர்
14. திருக்குறுங்குடி
15. திசையன்விளை
16. வடக்குவள்ளியூர்
17. வீரவநல்லூர்

 |
| ஆறுகள் | 
தாமிரபரணி · 
மணித்தாறு ·
கடநா நதி · 
பச்சையாறு · 
நம்பியாறு · 
கருணையார் ஆறு
 |
| சுற்றுலா & ஆன்மீகத் தலங்கள் | 
* அகத்தியர் அருவி
* பாபநாசம் அணை
* களக்காடு முண்டந்துறை புலிகள் காப்பகம்
* நெல்லையப்பர் கோயில்
* குறுக்குத்துறை முருகன் கோயில்
* திருக்குறுங்குடி கோயில்
* சொரிமுத்து அய்யனார் கோயில்
* பாபநாசநாதர் கோயில்

 |
| இணையதளம் |  |
பூழியர் என்பவர் சங்ககால ஆயர் குல மக்களில் ஓர் பிரிவு ஆவர்.

பூழியர் மேய்ச்சல் தொழிலை கொண்டிரு தனர் .

அத்துடன் யானைகளைப் பழக்கும் தொழிலையும் செய்துவந்தனர். 

பூழி என்னும் சொல் புழுதியைக் குறிக்கும்.

பூழில் என்னும் சொல் கமழும் மணத்தைக் குறிக்கும்  இதனால் கொங்குநாடு என்பது மணம் மிக்க நாடு என்னும் பொருளைத் தரும்.

பூழிநாட்டுச் செருப்புமலைப் பாதையில் வயிரக்கற்கள் கிடைக்கும் 

பல்யானைச் செல்கெழு குட்டுவன்,  களங்காய்க்கண்ணி நார்முடிச்சேரல்  செல்வக் கடுங்கோ வாழியாதன்  பெருஞ்சேரல் இரும்பொறை , இளஞ்சேரல் இரும்பொறை  ஆகியோர் பூழிநாட்டைக் கைப்பற்றி ஆண்ட சேரமன்னர்கள் எனத் தெரியவருகின்றனர். 

**பூழியர்கோ**, **பூழியர் மெய்ம்மறை** என இவர்கள் குறிப்பிடப்படுகின்றனர்.   

முத்தொள்ளாயிரம் என்னும் நூல் சேரமன்னனைப் **பூழியன்** என்றே குறிப்பிடுகிறது. 

பாண்டியன் நெடுமாறனை குறிக்க பாண்டிக்கோவை எனும் நூல் **பூழியர் கோன்** என சுட்டுகிறது

அடிக்குறிப்பு
-------------

1. ↑  பூழியர் துரு என்னும் செம்மறி ஆடுகள் மேய்த்தனர் - நற்றிணை 192   

பூழியர் வெள்ளாடு மேய்த்தனர் - குறுந்தொகை 163
2. ↑  அகம் 6
3. ↑  விசயம் கொழித்த பூழி - மலைபடுகடாம் 444   

விதையர் கொன்ற முதையல் பூழி - நற்றிணை 121  

வாரணம் முதைசுவல் கிளைத்த பூழி - நற்றிணை 389  

யானை … உதைத்த பூழி - அகம் 63  

எலி … முரம்பில் சிதைத்த பூழி - அகம் 133  

ஏர் இடம்படுத்த இறு மறுப் பூழி - அகம் 194  

பெயல் ஈரத்துப் பூழி மயங்க - புறம் 120  

கேழல் உழுத பூழி - புறம் 168  

பூழி பூத்த புழல்கால் ஆம்பி - சிறுபாணாற்றுப்படை 134  

உப்பு விற்போர் பூழிய சேண்புலம் சென்றனர் - அகம் 390
4. ↑  பதிற்றுப்பத்து 87-2, ஐங்குறுநூறு 212
5. ↑  கதிர்மணி பெறூஉம் - பதிற்றுப்பத்து 21-23
6. ↑  பதிற்றுப்பத்து 21
7. ↑  பதிற்றுப்பத்து பதிகம் 4
8. ↑  புறம் 387-28
9. ↑  பதிற்றுப்பத்து 73-13
10. ↑  பதிற்றுப்பத்து 84, 90
11. ↑  பூழியர்கோ – முத்தொள்ளாயிரம் 70, பூழியன் முத்தொள்ளாயிரம் 70
12. ↑  பாண்டிக் கோவை 116, 126
**மோகன் தாரியா** (14 பிப்பிரவரி 1925- 14 அக்டோபர் 2013) இந்திய அரசியல்வாதி, நடுவணரசு அமைச்சர், சமூகச் செயற்பாட்டாளர் மற்றும் வழக்கறிஞர் ஆவார்.

அரசியல் வாழ்க்கை
----------------

மகாராட்டிர மாநிலத்தில் ரைகத் மாவட்டத்தில் பிறந்த மோகன் தாரியா வழக்கறிஞராகத் தம் வாழ்க்கையைத் தொடங்கினார்.
இந்திய விடுதலைப் போராட்டம் நடந்த காலத்தில் பிரஜா சோசலிஸ்ட் என்ற கட்சியில் இணைந்தார்.
மோகன் தாரியா இரு முறை நாடாளுமன்ற உறுப்பினராகத் தேர்ந்தெடுக்கப்பட்டார். 1971 ஆம் ஆண்டில் இந்திரா காந்தி அமைச்சரவையில் இராசாங்க அமைச்சராக இருந்தார்.

பிரதமர் இந்திரா காந்தி கொண்டு வந்த நெருக்கடி சட்டத்தை எதிர்த்து கடுமையாகப் போராடினார். காங்கிரசுக் கட்சியிலிருந்து விலகினார். அதனால்  இளம் துருக்கியர் என்று இவரை அழைத்தனர். பின்னர் பாரதிய லோக தளம் என்ற கட்சியில் சேர்ந்தார்.
மொரார்சி தேசாய் பிரதமராக இருந்தபோது அவருடைய அமைச்சரவையில் மோகன் தாரியா வணிகத்துறை அமைச்சர் ஆனார்.

தம் இறுதிக் காலத்தில் தீவிர அரசியலிலிருந்து விலகி வன்ரை என்ற தன்னார்வத் தொண்டு அமைப்பைத் தொடங்கினார்.
காடுகளை வளர்த்துப் பேணும் நோக்கத்தில் இலக்கக் கணக்கில் மரக்கன்றுகளை வழங்கும் பணியை முடுக்கிவிட்டார்.

2005 ஆம் ஆண்டில் இவருக்கு இந்திய அரசு பத்ம விபூசண் விருது வழங்கி கௌரவித்தது.

மேற்கோள்
--------

1. ↑
**மோகமுள்** (*Mogamul*) 1995 ஆம் ஆண்டில் வெளிவந்த தமிழ்த் திரைப்படம் ஆகும். தி. ஜானகிராமன் எழுதிப் புகழ்பெற்ற புதினம், ஞான ராஜசேகரனால் இயக்கப்பட்டது. ஞான ராஜசேகரன் முதன் முதலாக இயக்கிய படம் இது. கருநாடக இசைப் பின்னணி உள்ள கதை என்பதால் இனிய பாடல்கள் நிறைந்தது.

நடிப்பு
-------

அபிஷேக், அர்ச்சனா, நெடுமுடி வேணு முதலியோர் நடித்திருந்தார்கள்.

பாடல்கள்
--------

இப்படத்தின் பாடல்களுக்கு இளையராஜா கருநாடக சங்கீத அடிப்படையில் மிகத் திறனுடன் இசையமைத்திருந்தார். சில பாடல்களும் அவற்றின் அடிப்படையான இராகங்களும் பின்வருமாறு:

* "கமலம் பாதக்கமலம்" - *வாசஸ்பதி*
* "சொல்லாயோ வாய்திறந்து - *சண்முகப்பிரியா*

இவை தவிர "*சங்கீத ஞானமோ*" என்னும் தியாகராஜர் கிருதி அதன் அசலான *தன்யாசி* இராகத்திலேயே அமைந்திருந்தது.

வரவேற்பு
--------

*புதிய இயக்குனருக்கான இந்திரா காந்தியின் சிறந்த திரைப்பட விருது* என்ற தேசிய விருது இத்திரைப்படத்திற்கு கிடைத்தது.

மேற்கோள்கள்
-----------

1. ↑  "Greater than any hero". 23 February 2007 – www.thehindu.com வழியாக.
2. ↑  "Asin's appeal to the director! - Behindwoods.com Asin Director Gnanrajasekaran Movies Periyar Bharathy Mogamul Gnana Mudhal Kadhal Announced his next project Tamil Movies Latest News Bollywood News Kollywoods Latest News picture image gallery stills wallpapers". *www.behindwoods.com*.
3. ↑  "Chasing the tinsel dream CABLEWALA". 28 May 2007 – www.thehindu.com வழியாக.

வெளி இணைப்புகள்
---------------

சங்கீத ஞானமு பக்திவினா - கே. ஜே. யேசுதாஸ் பாடியது பரணிடப்பட்டது 2007-09-30 at the வந்தவழி இயந்திரம்
விசுவ மோகன் பட்டின் மோகன் வீணை. எட்டு மொத்த மெல்லிசை சரங்களைக் கொண்ட மாற்றியமைக்கப்பட்ட ஆர்க்டாப் கிதார்.
ஒரு **மோகன் வீணா** (Mohan veena) என்பது இந்திய இசையில் பயன்படுத்தப்படும் இரண்டு தனித்துவமான உருவாக்கப்பட்ட ஒரு நரம்பிசைக்கருவிகளில் ஒன்றாகும். இது இது இந்திய துணைக் கண்டத்தின் வடக்கு பகுதிகளுடன் குறிப்பாக இந்துஸ்தானி இசையுடன் தொடர்புடையது. 1940களில் சரோத் கலைஞர் ராதிகா மோகன் மைத்ராவால் உருவாக்கப்பட்ட மாற்றியமைக்கப்பட்ட சரோத் மோகன் வீணை என்று அழைக்கப்பட்டது.  
இந்த கருவிக்கு அனைத்திந்திய வானொலியின் தலைமை தயாரிப்பாளரான இசைக்கலைஞர் தாகூர் ஜெய்தேவ் சிங் பெயரிடப்பட்டது. 
பின்னர் விஸ்வ மோகன் பட் ஒரு ஹவாய் கிதாரை மாற்றியமைத்து மோகன் வீணை என்று அழைக்கப்படும் ஒரு கருவியை உருவாக்கினார். பட் இந்த கருவியை தன்னுடையப் பெயரிட்டார். குறிப்பாக பட் 1994 இல் கிராமி விருதை வென்றதைத் தொடர்ந்து, பிந்தைய கருவி பெயருடன் மிகவும் நெருக்கமாக தொடர்புடையது.

குறிப்புகள்
-----------

1. ↑  Deb, Arunabha (18 April 2014). "He who came first". *Business Line*. .
2. ↑  Banerjee, Meena (5 March 2015). "And the melody continues". *The Hindu*. .
3. ↑  Khanna, Shailaja (17 March 2017). "Remembering Radhu Babu". *The Hindu*. .
4. ↑  "Vishwa Mohan Bhatt". *Vishwanmohanbhatt.com*. 2011-05-13 அன்று மூலம் பரணிடப்பட்டது. 2016-03-03 அன்று பார்க்கப்பட்டது.

வெளி இணைப்புகள்
---------------

* Rare Strains
* Writeup about the modified guitar on Music Aloud
**அலிடா: பேட்டில் ஏஞ்சல்** (*Alita: Battle Angel*) என்பது 2019 ஆண்டு வெளியான அமெரிக்க அதிரடித் திரைப்படம் ஆகும். இப்படமானது யுகிடாகி ஷிரோவின் சப்பானிய மங்காவான பேட்டில் ஏஞ்சல் அலிடா என்ற கதையை அடிப்படையாகக் கொண்டது. இப்படத்தை ஜேம்ஸ் கேமரன் மற்றும் ஜோன் லாண்டு ஆகியோர் இணைந்து தயாரித்துள்ளனர். இப்படத்துக்கு கேமரூன் மற்றும் லாட்டா கலோரிடிஸ் ஆகியோர் இணைந்து திரைக்கதை எழுத, ராபர்ட் ரோட்ரிக்ஸ் இயக்கியுள்ளார். இப்படத்தின் முதன்மைப் பாத்திரத்தில் ரோசா சலசார் நடிக்க, உடன் பிற பாத்திரங்களில் கிறிஸ்டோஃப் வால்ட்ஸ், ஜெனிஃபர் கானலி, மஹெர்ஷாலா அலி, எட் ஸ்க்ரீன், ஜாக்கி எர்ரி ஹேலி மற்றும் கீயன் ஜான்சன் ஆகியோர் நடித்துள்ளனர்.

இப்படம் குறித்த அதிகாரப்பூர்வ அறிவிப்பானது 2003இல் வெளியிடப்பட்டது. *அவதார்* மற்றும் அதன் அதன் அடுத்த பாகங்களில் கேமரூன் முழ்கி இருந்ததால், இப்படத்தின் பணிகள் தொடர்ந்து தாமதமாகி வந்தது. பல ஆண்டுகள் கழிந்த நிலையில் இப்படத்தின் இயக்குநராக ராபர்ட் ரோட்ரிக்ஸ் 2016 ஏப்ரலில் அறிவிக்கப்பட்டார். அதற்கடுத்து மாதம் இப்படத்தின் முதன்மைப் பாத்திரத்தில் ரோசா சலசார் நடிப்பதாக அறிவிக்கப்பட்டது. முதன்மை படப்பிடிப்பானது 2016 அக்டோபரில் ஆஸ்டினில் துவங்கி 2017 பெப்ரவரிவரை நீடித்தது.

அலிடா: பேட்டில் ஏஞ்சல் திரைப்படத்தை அமெரிக்காவில் 2019 பெப்ரவரி 14 அன்று 3டி மற்றும் ஐமாக்ஸ் பதிப்புகளாக வெளியிட 20ஆம் சென்சுரி பாக்ஸ் திட்டமிட்டுள்ளது.

கதைச்சுருக்கம்
--------------

நவீன அறிவியல் சரிவு காணும் எதிர்காலத்தில் கதை நடப்பதாக காட்டப்படுகிறது. அறிவியலாளர் ஒருவர் இயந்திரக் குப்பையில் கிடைக்கும் சேதமடைந்த அலிடாவுக்கு ‘சைப்ராக்’ பாணியில் முழு உருவம் கொடுக்கிறார். முழு உருவம் பெற்ற அலிடா தன்னைப் பற்றிய முந்தைய நினைவுகள் அழிந்த நிலையில் உள்ளாள். ஒரு காலகட்டத்தில் தனது முழு திறனையையும் அலிடா உணருகிறாள். அதுவரை அழகு பதுமையாக இருந்தவள், தீய சக்திகளுக்கு எதிரான தன் போரைத் தொடங்குகிறாள்.

மேற்கோள்கள்
-----------

1. ↑  "Camera Operator Winter 2017".
2. 1 2 3  "Film releases". *Variety Insight*. April 30, 2017 அன்று பார்க்கப்பட்டது.
3. ↑  "Alita: Battle Angel Home Page". *FoxMovies*. January 13, 2019 அன்று பார்க்கப்பட்டது.
4. ↑  Joseph Jammer Medina (October 8, 2018). "'Alita: Battle Angel – Robert Rodriguez's Biggest Film Has A Budget Around $150 Million". LRM Online. October 9, 2018 அன்று பார்க்கப்பட்டது.
5. ↑  Trey Williams and Matt Donnelly (August 30, 2018). "11 Riskiest, Priciest Movie Gambles This Fall, From 'Venom' to 'Mary Poppins Returns'". *TheWrap*. December 4, 2018 அன்று பார்க்கப்பட்டது.CS1 maint: uses authors parameter (link)
**மோகன் சுந்தர் தேவ் கோசுவாமி** (*Mohan Sundar Deb Goswami*), 8 ஆகஸ்ட் 1892 - 11 சனவரி 1948) ஒரு ஒடிசி இசைக்கலைஞரும், கவிஞரும், இசையமைப்பாளரும், பாரம்பரிய ராசலீலையின் குருவும் ஒடியா மொழித் திரைப்பட இயக்குனரும் ஆவார். ராதை மற்றும் கிருட்டிணனின் காதலை சித்தரிக்கும் பாரம்பரிய நாடக வடிவமான ராசலீலையை உயிருடன் வைத்திருக்கும் முயற்சிகளுக்காக பரவலாக அறியப்பட்ட இவர், *ஒடிசி, சந்தா, சம்பு, கீர்த்தனை, பஜனை, ஜனனம்* போன்ற பாரம்பரிய ஒடிசி பாடல்களை வழங்கியதற்காகவும் குறிப்பிடப்படுகிறார். *ஹிஸ் மாஸ்டர்ஸ் வாய்ஸ்* மற்றும் அனைத்திந்திய வானொலியால் *இந்தியா ரேடியோ* என்ற தலைப்பின் கீழ் ஒளிபரப்பப்பட்ட கிராமபோன் வட்டுகளில் இவரது நிகழ்ச்சிகள் இவரை ஒடிசாவில் வீட்டு நபராக ஆக்கியது. 1936 ஆம் ஆண்டில் முதல் ஒடியா திரைப்படமான சீதா பிபாஹாவை உருவாக்குவதில் இவருக்கு முக்கிய பங்கு இருந்தது, இந்த படத்தை இவரே இயக்கி, தயாரித்து மற்றும் நடித்தார்.

விருதுகள்
---------

ஒடிசா மாநிலத்தில் மோகன் சுந்தர் தேவ் கோசுவாமி பெயரில் ஆண்டுதோறும் திரைப்பட விருது வழங்கப்பட்டு வருகிறது.

சான்றுகள்
---------

1. ↑  "Activities of the Academy". Odisha Sangeet Natak Akademi. 7 August 2015 அன்று பார்க்கப்பட்டது.
2. ↑  Palit, Ashok. "Mohan Sundar Dev Goswami – Doyen of Odia film industry". Bizodisha. 7 August 2015 அன்று பார்க்கப்பட்டது.
3. ↑  Panda, Dr. Pradipta Kumar (1990) (in or). *ଓଡ଼ିଆ ରାସ ପରମ୍ପରା*. Binod Behari, Cuttack: Books and Books. பக். 252-3.
4. ↑  "State film awards announced".
**கக்கலிபுரம்** (*Kaggalipura*) என்பது இந்தியாவின் தென் மாநிலமான கர்நாடகத்தின் பெங்களூரின் புறநகரில் கனகபுரா சாலையில் உள்ள ஒரு சிற்றூர் ஆகும்.   கக்கலிபுரா பெங்களூர்-கோயம்புத்தூர் தேசிய நெடுஞ்சாலை 948 இல் பெங்களூருக்கு தெற்கே சுமார் 20 கி.மீ. தொலைவில் அமைந்துள்ளது. உள்நாட்டில் ஏராளமாக வளரும் கக்காலி மரத்தின் ( *செங்கருங்காலி* ) பெயரால் இந்த சிற்றூர் அழைக்கப்படுகிறது. இப்பகுதியிலிருந்து பல கக்காலி மரங்களை அழித்து இந்த சிற்றூர் உருவாக்கபட்டது. எனவே கக்கலிபுரா என்று அழைக்கப்படுகிறது.

கக்கலிபுரா பெங்களூரில் உள்ள மெஜஸ்டிக் பேருந்து நிலையத்திலிருந்து 23 கிமீ தொலைவிலும், உத்தரஹள்ளியிலிருந்து 13 கி.மீ. தொலைவிலும், பனசங்கரி கோயிலில் இருந்து 16 கிமீ தொலைவிலும், ராஜராஜேஸ்வரி நகரில் உள்ள குளோபல் வில்லேஜ் தொழில்நுட்ப பூங்காவில் இருந்து 17 கிமீ, தொலைவிலும், கெங்கேரியிலிருந்து நைஸ் சாலை வழியாக 18 கிமீ தொலைவிலும், எலக்ட்ரானிக் சிட்டியிலிருந்து 21 கிமீ, தொலைவிலும், மீனாட்சி மாலில் இருந்து 16 கிமீ தொலைவிலும், சிறீ சிறீ ரவிசங்கர் ஆசிரமத்திலிருந்து 1.5 கி.மீ. தொலைவிலும் உள்ளது. இந்த சிற்றூரில் இந்துக்கள் மிகப்பெரிய சமயக் குழுவாக உள்ளனர். அவர்களின் கிராம தேவதையாக பட்டாளம்மா தேவி உள்ளார்.

மக்கள்தொகையியல்
---------------

2001[update], ஆண்டைய மக்கள் தொகை கணக்கெடுப்பின்படி, ககலிபுராவின் மக்கள் தொகை 6,907 ஆகும். அவர்களில் 3,562 பேர் ஆண்கள், 3,345 பேர் பெண்களாவர்.

கக்கலிபுராவில் பறவைகள்
----------------------

காகலிபுரா, பெங்களூரில் பறவை நோக்கலுக்கு ஏற்ற குறிப்பிடத்தக்க ஒரு இடமாகும். இந்த சிற்றூர் பன்னேருகட்டா தேசியப் பூங்காவிற்குள் அமைந்துள்ளது. இதனால் பலவகையான பறவைகளின் இருப்பிடமாக இது உள்ளது.

 கக்கலிபுராவில் கருங்கழுகு
 காகலிபுராவில் உள்ள சிற்றெழால்

மேற்கோள்கள்
-----------

1. 1 2  Pin code= 560082 "Census of India : Villages with population 5000 & above". தலைமைப் பதிவாளர் மற்றும் இந்திய மக்கள்தொகை கணக்கெடுப்பு ஆணையர். 2008-02-11 அன்று மூலம் பரணிடப்பட்டது. 2008-12-18 அன்று பார்க்கப்பட்டது.
2. ↑  "Yahoomaps India :". 2008-12-18 அன்று மூலம் பரணிடப்பட்டது. 2008-12-18 அன்று பார்க்கப்பட்டது. Kaggalipura, Bangalore Urban, Karnataka
**பாருனி மலை** (Baruni Hill ) நோங்மைச்சிங் மலை அல்லது செல்லோய் லாங்மாய் மலை அல்லது ஞாயிறு மலை என்றும் அழைக்கப்படும் இது மணிப்பூரின் இமயமலையில் உள்ள ஒரு மலைத்தொடராகும். மேதி புராணங்களின்படி லைனிங்தோ நோங்போக் நிங்தோ என்ற தெய்வமும், அவரது மனைவி பாந்தோய்பியும் தங்குமிடமாகும். இந்த மலை முழு வடகிழக்கு இந்தியாவிலும் சனமாகி நம்பிக்கையைப் பின்பற்றுபவர்களுக்கு மிக முக்கியமான யாத்திரைத் தளங்களில் ஒன்றாகும். மலை நடைபயணம் ,மலையேற்றம் உள்ளிட்ட சாகச நடவடிக்கைகளுக்கு இந்த மலை மிகவும் பிரபலமானது.

புராண நம்பிக்கை
---------------

இந்த மலை, மணிப்பூரி புராணங்களில் இலெய்னிங்தோ நோங்போக் நிங்தோவும் அவரது மனைவியான பாந்தோய்பியும் தங்குமிடம் என்று நம்பப்படுகிறது. பிற்காலத்தில், மணிப்பூர் இராச்சியத்தில் இந்து மதத்தின் வருகையுடன், லெய்னிங்தோ நோங்போக் நிங்தோவின் பண்புகளை இந்து மதத்தின் சிவன் என்று அடையாளம் காணப்பட்டது.

புனிதத் தளங்கள்
---------------

மலையடிவாரத்தில் உள்ள நூற்றுக்கணக்கான புனிதத் தளங்களில், இலெய்னிங்தோ சனமாகியும், அவரது தாயார் இலெயமரெல் சிதாபி ஆகியோரின் தங்குமிடமான சனமாகி கியோங் கோயில் அதிகம் பார்வையிடப்பட்ட ஒன்றாகும். இந்த கோயில் கபூய், தாங்க்குல், கோம், அமர், சோத்தே, செலியாங்ராங், மேதி, பிஷ்ணுப்ரியா மணிப்பூரி மக்கள் மற்றும் உலகின் பல்வேறு மூலைகளிலிருந்தும் சனமாகி நம்பிக்கையைப் பின்பற்றுபவர்களின் புனித யாத்திரைத் தளமாகும்.

மேற்கோள்கள்
-----------

1. ↑
2. ↑
3. ↑
4. ↑
5. ↑
**பாரியூர் அமரபணீசுவரர் கோயில்** தமிழ்நாட்டில் ஈரோடு மாவட்டத்தில் அமைந்துள்ள சிவன் கோயிலாகும்.

அமைவிடம்
--------

இக்கோயில் ஈரோடு மாவட்டத்தில் பாரியூர் என்னுமிடத்தில் அமைந்துள்ளது. இவ்வூர் முன்னர் பழம்பெரும்பதி என்றழைக்கப்பட்டது.

இறைவன், இறைவி
-------------

இக்கோயிலின் பளிங்குக் கற்களால் கட்டப்பட்ட கருவறையில் மூலவராக அமரபணீசுவரர் அருள்பாலிக்கிறார். இங்குள்ள சிவலிங்கம் சுயம்புவாகும். கருவறையில் மூலவர் மேற்கு நோக்கிய நிலையில் உள்ளார். ஆவுடையார் வலது புறத்தில் காணப்படுகிறது. மார்ச் மாதத்தில் இரு நாள்கள் சூரியன் மறையும் வேளையில் அதன் கதிர்கள் மூலவரின் பாணத்தின் மீது விழுவதைக் காணலாம். இறைவி சௌந்தரநாயகி இறைவனுக்கு இடது புறத்தில் அமைந்துள்ள பளிங்குக்கல் கருவறையில் தனிச் சன்னதி கொண்டுள்ளார். கோயிலின் தலமரம் மகிழமரம் ஆகும். தீர்த்தம் கிணற்று நீர் ஆகும்.சித்திரையில் பிரம்மோற்சவம், ஆனித் திருமஞ்சனம், ஐப்பசி அன்னாபிசேகம் உள்ளிட்ட பல விழாக்கள் இங்கு சிறப்பாகக் கொண்டாடப்படுகின்றன.

அமைப்பு
-------

இக்கோவிலின் மூன்று நிலை இராஜகோபுரம் மேற்குநோக்கி அமைந்துள்ளது. முழுவதும் பளிங்குக் கல்லால் ஆனதாகும். மூலவர் மற்றும் அம்மன் கருவறைகளுக்கு இடையே சன்முக சுப்பிரமானியர், அணுக்கை விநாயகர், பைரவர், அறுபத்துமூவர் ஆகிய தெய்வங்களுக்கு சன்னதிகள் அமைந்துள்ளன. பிரகாரத்தில் மீனாட்சி சுந்தரேஸ்வரர், சனீஸ்வரர், சண்டேஸ்வரர், நடராஜர் ஆகிய தெய்வங்கள் சந்நிதி கொண்டுள்ளனர். நவக்கிரக சன்னதியில் சூரியன் கிழக்கு பார்த்த நிலையில் உள்ளார். திருச்சுற்றில் சிவனும், மீனாட்சியும்ம தனித் தனி சன்னதிகளில் கிழக்கு பார்த்த நிலையில் காணப்படுகின்றனர்.

கோவில் திறந்திருக்கும் நேரம்
----------------------------

காலை 7 மணி முதல் 1 மணி வரை, மாலை 4 மணி முதல் இரவு 8 மணி வரை இக்கோவில் திறந்திருக்கும்.

திருவிழா
--------

சித்திரையில் பிரம்மோற்ஸவம், ஆனி திருமஞ்சனம், ஐப்பசி அன்னாபிசேகம்.

மேற்கோள்கள்
-----------

1. 1 2 3   அருள்மிகு அமரபணீஸ்வரர் திருக்கோயில், தினமலர் கோயில்கள்
**2014 அமைதிக்கான நோபல் பரிசு** (*2014 Nobel Peace Prize*), கைலாசு சத்யார்த்தி மற்றும் மலாலா யூசுப்சையி ஆகிய இருவருக்கும் பகிர்ந்தளிக்கப்பட்டது. "குழந்தைகள் மற்றும் இளைஞர்களுக்கு எதிரான ஒடுக்குமுறை மற்றும் அனைத்து குழந்தைகளின் கல்வி உரிமைக்காக" போராடியதற்காக இவர்களுக்கு இந்த விருது வழங்கப்பட்டது. சத்யார்த்தி இந்தியாவைச் சேர்ந்தவர். இவர் அன்னை தெரசாவுக்குப் பிறகு இந்திய நாட்டிலிருந்து நோபல் பரிசை வென்ற ஏழாவது நபர் மற்றும் அமைதிக்கான நோபல் பரிசை வென்ற இரண்டாவது நபர் ஆவார். யூசுப்சையி பாக்கித்தானைச் சேர்ந்த இசுலாமியர் ஆவார். இவர் அப்துஸ் சலாமுக்குப் பிறகு இவரது நாட்டிலிருந்து இரண்டாவது நோபல் பரிசு வென்றவர் ஆவார். நோபல் பரிசை வென்ற நாற்பத்து ஏழாவது பெண், 17 வயதில் நோபல் பரிசைப் பெற்றவர் என்பதால், அனைத்து துறையிலும் நோபல் பரிசை வென்றவர்களில் இளையவர் என்ற பெருமையும் பெறுகின்றார்.

ஊக்கம்
------

செய்திக் குறிப்பு ஒன்றில், தேர்வுக் குழு, இந்த விருதானது இந்து மற்றும் முசுலீம் மற்றும் இந்தியர் மற்றும் பாகிஸ்தானியர் இணையினை வேண்டுமென்றே தேர்ந்தெடுத்ததாகச் சுட்டிக்காட்டியது. ஏனெனில் இவர்கள் "கல்வி மற்றும் தீவிரவாதத்திற்கு எதிரான பொதுவான போராட்டத்தில் ஒன்று சேருகிறார்கள்" எனத் தெரிவித்தது. "நாடுகளுக்கு இடையே சகோதரத்துவம்" ஆல்பிரட் நோபல் வகுத்த அளவுகோல்களில் ஒன்றாகும் என்றும் தேர்வுக்குழுவினர் வலியுறுத்திக் கூறினார்கள்.

குழந்தைத் தொழிலாளர் மற்றும் பெண் கல்விக்கு எதிரான பாகுபாடு ஆகியவை விருதுக்கான சான்றாக இருந்தது. 2014ஆம் ஆண்டு நிலவரப்படி 168 மில்லியன் குழந்தைகள் குழந்தைத் தொழிலாளர்களாகப் பயன்படுத்தப்படுகின்றனர். இந்தியாவில் மட்டும் 60 மில்லியன் குழந்தை தொழிலாளர்கள் உள்ளனர். இதை தோர்ப்ஜோர்ன் ஜக்லாண்ட் தனது ஒப்படைப்பு விழா உரையில் குறிப்பிட்டார்.

பரிந்துரைகள்
------------

நோபல் பரிசுக் குழு, 2013-ல் 259 ஆக இருந்த அமைதிப் பரிசுக்கான பரிந்துரைகள் 2014ஆம் ஆண்டு 279 ஆக இருந்தது. இவற்றில் 47 பரிந்துரைகள் அமைப்புகளின் சார்பில் வந்தவை.

சாதகமானவை
---------

அறிவிப்புக்கு முன், பல செய்தி ஊடகங்கள் இந்த ஆண்டு யார் வெற்றி பெறுவார்கள் என்று ஊகித்து, பிடித்தவைகளின் பட்டியலை வெளியிட்டன. திருத்தந்தை பிரான்சிசு, பான் கி மூன், பிராட்லி மானிங், டெனிசு முக்வேகி, எட்வேர்ட் சுனோவ்டன், ஆகியோர் இப்பட்டியலில் சுட்டிக்காட்டப்பட்டனர். மேலும் ஒசே முகிக்கா, *நோவாயா கெசட்* நாளிதழ், மற்றும் கட்டுரை 9ஐப் பாதுகாக்கும் ஜப்பானியர்கள் இவர்களுடன் வெற்றி பெற்ற மலாலா யூசுப்சையி கைலாசு சத்யார்த்தி பெயர்களும் இடம் பெற்றிருந்தது.

மேலும் பார்க்கவும்
------------------

* குழந்தைத் தொழிலாளர்
* இந்தியாவில் குழந்தைத் தொழிலாளர்கள்
* நோபல் பரிசு பெற்ற பெண்கள்
* நோபல் பரிசு பெற்ற இந்தியர்கள்
* இந்தியாவில் கல்வி

மேற்கோள்கள்
-----------

1. ↑  "The Nobel Peace Prize 2014". *Nobelprize.org*. Nobel Prize Committee.
2. ↑  "The Nobel Peace Prize for 2014". Nobel Prize Committee.
3. ↑  "Nomination and Selection of Peace Prize Laureates". Nobel Prize Committee.
4. 1 2 3 4 5 . 9 October 2014.
5. 1 2 3 4 5 6 7 8 . 10 October 2014.
6. 1 2 3 4 5 6 . 9 October 2014.
**ககன் நரங்**  (Gagan Narang, பஞ்சாபி:ਗਗਨ ਨਾਰੰਗ இந்தி: गगन नारंग ) சென்னையில் பிறந்த ஓர் இந்திய பஞ்சாபி சுடுதல் விளையாட்டு வீரராவார்.இவர் ஹைதராபாத்தில் வளர்ந்தார். இலண்டன் ஒலிம்பிக் விளையாட்டுக்களில் வெண்கலப் பதக்கம் வென்று இந்தப் போட்டிகளில் பதக்கம் வென்ற முதல் இந்தியர் என்ற பெருமை கொண்டவர்.

2009ஆம் ஆண்டில் தமக்கு ராஜீவ் காந்தி கேல் ரத்னா விருது கொடுக்கப்படாததற்காக தனது எதிர்ப்பை காட்டும் விதமாக 2010 பொதுநலவாய விளையாட்டுக்களில் பங்கெடுக்க மறுத்தார். பின்னர் இந்த விளையாட்டுக்களில் பங்கெடுத்து 10மீ வளிமத் துப்பாக்கிச் சுடுதலில் உலக சாதனை நிகழ்த்தினார்.

ஆரம்ப காலம்
-----------

சென்னையில் பிறந்த இவர் மெரினா கடற்கரையில் பலூன் சுடும் விளையாட்டில் ஆர்வம் காட்டினார். இந்த ஆர்வமே அவர் துப்பாக்கி சுடும் வீரராக அவரை மாற்றியது.

வெற்றிகள்
---------

ககன் நரங் 2003-ஆம் ஆண்டு ஆப்ரிக்க ஆசிய போட்டியில் பத்து மீட்டர் ஏர் ரைபில் பிரிவில் தங்கம் வென்று சர்வதேச தளத்தில் தனது முதல் வெற்றியை பதிவு செய்தார்.2006 உலக கோப்பை போட்டியில் 704.3 புள்ளிகள் பெற்று புதிய உலக சாதனை படத்தார்.அத்துடன் தங்கமும் வென்றார்.2012 ஒலிம்பிக் போட்டியில் பத்து மீட்டர் ஏர் ரைபில் இறுதி போட்டியில் 701.1 புள்ளிகளுடன் வெண்கலப்பதக்கம் வென்றார்.

விருதுகள்
---------

இவரது சேவையைப் பாராட்டி 2010ஆம் ஆண்டில் இவருக்கு பத்மசிறீ விருது வழங்கப்பட்டது. ஆகத்து 29, 2011 அன்று இவருக்கு விளையாட்டுத் துறையில் உயரிய விருதான ராஜீவ் காந்தி கேல் ரத்னா விருது வழங்கப்பட்டது.

மேற்கோள்கள்
-----------

1. ↑  "Who is Gagan Narang". *Hindustan Times*. 2010-10-05. Archived from the original on 2010-10-06.. பார்த்த நாள்: 2010-10-08.
2. ↑  "காப்பகப்படுத்தப்பட்ட நகல்". 2011-02-07 அன்று மூலம் பரணிடப்பட்டது. 2011-08-29 அன்று பார்க்கப்பட்டது.
3. ↑  "Gagan Narang threatens to skip Commonwealth Games". *The Times Of India*. .
4. ↑  "Padma Shree for Gagan Narang". January 25, 2011. Archived from the original on ஆகஸ்ட் 1, 2012. .
5. ↑  "ககன் நரங்குக்கு ராஜீவ் காந்தி கேல் ரத்னா". ஆகத்து 29, 2011. .
**மரீயா கொரசோன் "கோரி" அக்கினோ** (*Maria Corazon "Cory" Cojuangco Aquino*, ஜனவரி 25, 1933 – ஆகஸ்ட் 1, 2009) என்பவர் பிலிப்பைன்சின் அரசியல்வாதியும், மக்களாட்சி, அமைதி, பெண்ணுரிமை போன்றவற்றிற்கு குரல் கொடுத்தவரும் ஆவார். இவர் பிலிப்பைன்சின் 11வது குடியரசுத் தலைவராக (சனாதிபதி) 1986 முதல் 1992 வரை பணியாற்றினார். அத்துடன் பிலிப்பைன்சின் முதலாவது பெண் சனாதிபதியும் ஆசிய நாடொன்றின் முதலாவது பெண் சனாதிபதியும் ஆவார்.

அக்கினோ செல்வச்செழிப்பான குடும்பத்தை சேர்ந்தவர். இவர் ஐக்கிய அமெரிக்காவில் கல்வி பயின்றார். தொடக்கத்தில் இவர் அரசியலில் நுழையவில்லை. அப்போது பிலிப்பைன்சில் மேலவை உறுப்பினராகவும் (செனட்டர்) எதிர்க்கட்சித் தலைவராகவும் இருந்த[பெனினோ அக்கினோ என்பவரை திருமணம் புரிந்தார். பெனினோ சனாதிபதி பெர்டினண்ட் மார்ச்கோசின் சர்வாதிகார ஆட்சியைப் பலமாக எதிர்த்து வந்தவர்.

கணவர் பெனினோ நினோய் அகினோ நாடு கடத்தப்பட்டார். 1985 ஆம் ஆண்டு ஆகஸ்ட் 21 இல் அமெரிக்காவில் இருந்து நாடு திரும்பிய அவர் மணிலா விமான நிலையத்தில் சுட்டுக்கொல்லப்பட்டார். அதைத் தொடர்ந்து கொரசோன் கணவர் நடத்திய பிலிப்பைன்ஸ் குடியரசு கட்சிக்கு தலைவராகி வழிநடத்தினார். அப்போது ஜனாதிபதியாக இருந்த மார்க்கோசுக்கு எதிராக 1986ம் ஆண்டு நடந்த தேர்தலில் போட்டியிட்டார். இத்தேர்தலில் மார்கோஸ் வெற்றி பெற்றதாக அறிவிக்கப்பட்டது. ஆனாலும் தேர்தலில் பல முறைகேடுகள் இடம்பெற்றதாக எதிர்க்கட்சிகள் அறிவித்ததை அடுத்து நாட்டில் மக்கள் புரட்சி இடம்பெற்றது. இதனையடுத்து மார்க்கோஸ் பதவியில் இருந்து விலகியதை அடுத்து கொரசோன் மக்கள் ஆதரவுடன் குடியரசுத் தலைவராகப் பதவி ஏற்றார். பிலிப்பைன்ஸ் நாட்டின் முதல் பெண் ஜனாதிபதி என்ற பெருமையை பெற்றார்.

சிலகாலம் புற்றுநோயால் பீடிக்கப்பட்டிருந்த கொரசோன் 76வது அகவையில் 2009 ஆகஸ்ட் 1 அதிகாலை இறந்தார்.

மேற்கோள்கள்
-----------

1. ↑  Abolished pursuant to Presidential Proclamation No. 3 on March 25, 1986.
2. 1 2  Cory Aquino dies

வெளி இணைப்புகள்
---------------

* Official website of Corazon Aquino – maintained by the Benigno S. Aquino, Jr. Foundation
* President Cory's historic speech before the U.S. Congress
* Malacañang Museum Official Biography பரணிடப்பட்டது 2009-01-23 at the வந்தவழி இயந்திரம்
* Prayers for Tita Cory
[*தொடர்பிழந்த இணைப்பு*]
* Prayers - prayforcory.com பரணிடப்பட்டது 2014-12-18 at the வந்தவழி இயந்திரம்
* NYTimes obituary
**2014 பதுளை மண்சரிவு** என்பது இலங்கையின் மலையகத்தில் பதுளையில் 2014 அக்டோபர் 29 இல் இடம்பெற்ற பெரும் அனர்த்தத்தைத் தந்த ஒரு நிலச்சரிவு ஆகும். இம்மண்சரிவினால் குறைந்தது 10 பேர் கொல்லப்பட்டனர், மேலும் நூற்றுக்கும் மேற்பட்டோர் உயிருடன் புதையுண்டிருக்கலாம் என அஞ்சப்படுகிறது.

வழமையான பருவப் பெயர்ச்சி மழையை அடுத்து கிட்டத்தட்ட 3 கிமீ நீள மண்சரிவு உள்ளூர் நேரம் காலை 07:30 மணியளவில் தலைநகர் கொழும்பில் இருந்து 190 கிமீ தூரத்தில் உள்ள கொஸ்லாந்தை, மீரியபெத்தை பகுதிகளில் உள்ள தோட்டக் குடியிருப்புகள் சிலவற்றின் மீது இடம்பெற்றது. 200 இற்கும் மேற்பட்டோர் இறந்திருக்கலாம் என அனர்த்த நிவாரண அமைச்சர் மகிந்த அமரவீர அறிக்கை ஒன்றில் தெரிவித்தார். தொடர்ந்து அவ்விடத்தில் பெய்து வரும் மழையினால் மீட்புப் பணிகள் மிக மந்த நிலையிலேயே இடம்பெற்றன.

இம்மண்சரிவினால் ஆறு தோட்டக் குடியிருப்புகள், மூன்று அரசாங்கக் கட்டடங்கள், இரண்டு பால் சேகரிப்பு நிலையங்கள், இரண்டு கடைகள் மற்றும் ஒரு கோயில் ஆகியன சேதமடைந்துள்ளன. 16 பேரின் சடலங்கள் மீட்கப்பட்டுள்ளதாக இடர் முகாமைத்துவ நிலையம் அறிவித்தது. காலையில் பாடசாலை சென்றிருந்த பிள்ளைகள், தேயிலைக் கொழுந்து பறிப்பதற்காக பணிக்கு சென்றவர்கள் உயிர்தப்பியுள்ளனர்.

மேற்கோள்கள்
-----------

1. ↑  "Sri Lanka landslide: Ten dead and 300 missing". பிபிசி. 29 அக்டோபர் 2014. 29 அக்டோபர் 2014 அன்று பார்க்கப்பட்டது.
2. ↑  ராய்ட்டர்சு (29 அக்டோபர் 2014). "Ten killed, over 250 missing in Sri Lanka landslide". *The Globe and Mail*. 29 அக்டோபர் 2014 அன்று பார்க்கப்பட்டது.
3. ↑  "Sri Lanka landslide kills more than 100 people". *ஐரிசு டைம்சு*.
4. ↑  "More than 100 believed killed in Sri Lanka landslide: minister". *ராய்ட்டர்சு*. 29 அக்டோபர் 2014. 2014-10-29 அன்று மூலம் பரணிடப்பட்டது. 29 அக்டோபர் 2014 அன்று பார்க்கப்பட்டது.

வெளி இணைப்புகள்
---------------

* பதுளை நிலச்சரிவு அவலம் எழுப்பும் கேள்விகளும் தொண்டமானின் பதில்களும்
**யூலியா எம். இரிலே** *(Julia M. Riley)* (கில் எனப்படுபவர்) ஒரு பிரித்தானிய வானியற்பியலாளர் ஆவார்

குடும்பம், தொழில் பின்னணி
-------------------------

இவர் கேம்பிரிட்ஜ் பல்கலைக்கழகத்தின் கேவண்டிழ்சு வானியற்பியல் குழு சார்ந்த கிர்ட்டன் கல்லூரியில் ஆராய்ச்சியாளர் ஆவார். இவர் ஆய்வுப்புலம் கதிர்வானியல் ஆகும். இவர் கேம்பிரிட்ஜ் பல்கலைக்கழகத்தில் இயற்கை அறிவியல் முப்பாடத் திட்டத்தின்கீழ் இயற்பியலில் விரிவுரையாற்றுகிறார். இயற்பியல் ஆய்வகப் பயிற்றுநராகவும் விளங்குகிறார். இவர் பிரித்தானிய கடல்சார் புவியியற்பியலாளராகிய மவுரிசு கில்லின் மகளும் நோபல் பரிசு வென்ற உடலியலாளராகிய ஆர்ச்பால்டு விவியான் கில்லின் பேத்தியும் ஆவார்.

பார்னராப் இரிலே (FR) வகைமை I, II
--------------------------------

இவர் 1974 இல் பெர்னி பர்னராப்புடன் இணைந்து கதிர்ப்பால்வெளிகளின் வகைப்பாடு குறித்த சிறந்த ஆய்வுரையை எழுதியுள்ளார். அதில் கதிர்ப்பால்வெளிகளை அவற்றின் வடிவத்தைப் பொறுத்து இரண்டாகப் பிரித்தார். இவ்வகைபாடு கதிர்ப்பால்வெளிகளின் பார்னராப்-இரிலே வகைபாடு வகைமை I, II என அழைக்கப்படுகிறது. அதாவதுFRI, FRII என அழைக்கப்படுகிறது. FRI பால்வெளிகளில் பெரும்பகுதி கதிர் உமிழ்வு அவற்றின் மையத்தில் இருந்து வருகிறது. ஆனால், FRII பால்வெளிகளில் பெரும்பகுதி கதிர் உமிழ்வு மையத்தில் இருந்து விலகி அமையும் வெம்புள்ளிகளில் இருந்து வருகிறது.

வெளி இணைப்புகள்
---------------

* Webpage at Girton College பரணிடப்பட்டது 2016-03-04 at the வந்தவழி இயந்திரம்
* Webpage at Cavendish Astrophysics Group
ஒரு பரப்பின் இரு செங்குத்துத் திசையன்கள்.
வளைபரப்பின் மேல் உள்ள புள்ளியில் தொடுதளத்தின் செங்குத்து.
**பரப்பின் செங்கோடு** அல்லது **பரப்பின் செங்குத்து** அல்லது சுருக்கமாகச் **செங்கோடு** (*Surface normal* or *Normal*) என்பது, ஒரு பரப்பு தட்டையானதாக இருக்கும்போது அப்பரப்பிற்குச் செங்குத்தான ஒரு திசையன் ஆகும். இரு பரிமாணத்தில் ஒரு வளைவரையின் செங்கோடு (செங்குத்துக்கோடு) அந்த வளைவரையின் தொடுபுள்ளியில் தொடுகோட்டிற்குச் செங்குத்தாக அமையும்.

பரப்பு தட்டையாக இல்லாமல் வளைந்திருந்தால் (அதாவது முப்பரிமாணத்தில்) அந்த வளைபரப்பின் மேல் உள்ள ஒரு புள்ளியில் அவ்வளைபரப்பின் தொடுதளத்திற்குச் செங்குத்தாக அமைந்த திசையன், அப்புள்ளியில் வளைபரப்பின் செங்கோடாகும். ஒரு பரப்பின் செங்குத்தின் திசைக்கு நேர் எதிர்திசையில் அமையும் திசையனும் அப்பரப்பின் செங்குத்துத் திசையனாகும்.

யூக்ளிடிய வெளியில் உட்பொதிந்த, ஏதேனுமொரு பரிமாண, வகையிடத்தகு பன்மடிவெளிகளுக்கும் இந்த செங்கோட்டுக் கருத்துரு பொதுமைப்படுத்தப்பட்டுள்ளது. ஒரு பன்மடிவெளியில் அமைந்த ஒரு புள்ளி *P*. இப்புள்ளியில் பன்மடிவெளியின் தொடுவெளிக்கு செங்குத்தான திசையன்களின் கணம், புள்ளி *P* இல் அப்பன்மடிவெளியின் **செங்குத்து வெளி** அல்லது **செங்குத்துத் திசையன் வெளி** எனப்படும். வகையிடத்தகு வளைகோடுகளுக்கு வளைமைத் திசையன் செங்குத்துத் திசையனாக அமையும்.

தளத்தின் செங்குத்து
-------------------

குவிவுப் பல்கோணங்களின் (முக்கோணங்கள் போன்றவை) இரு இணையில்லாப் பக்கத் திசையன்களின் குறுக்குப் பெருக்கத் திசையன் அப்பல்கோணத்தின் செங்குத்துத் திசையன் ஆகும்.

{\displaystyle ax+by+cz+d=0} சமன்பாட்டால் குறிக்கப்படும் தளத்தின் செங்குத்துத் திசையன் {\displaystyle (a,b,c)}

தளத்தின் சமன்பாடு:

{\displaystyle \mathbf {r} (\alpha ,\beta )=\mathbf {a} +\alpha \mathbf {b} +\beta \mathbf {c} } எனில், தளத்தில் உள்ள ஒரு புள்ளி **a** ; **b** , **c** அத்தளத்திலமைந்த இணையில்லா இரு திசையன்கள்.
இத்தளத்தின் செங்குத்துத் திசையன் **b** , **c** ஆகிய இரு திசையன்களுக்கும் செங்குத்தாக இருக்கும். **b** , **c** இன் குறுக்குப் பெருக்கம் காணக் கிடைக்கும் திசையன் {\displaystyle \mathbf {b} \times \mathbf {c} } தளத்தின் செங்குத்து ஆகும்.

மேற்சான்றுகள்
-------------

1. ↑  "Face and Vertex Normal Vectors". மைக்ரோசாஃப்ட் மேம்படுத்துநர் பிணையம். 22 செப்டம்பர் 2015 அன்று பார்க்கப்பட்டது.
2. ↑  "Normal Vector". MathWorld.

வெளியிணைப்புகள்
---------------

* Normal vector from plane equation
**கொரடாச்சேரி ஊராட்சி ஒன்றியம்** , இந்தியாவின் தமிழ்நாட்டின்  திருவாரூர் மாவட்டத்தில் உள்ள பத்து ஊராட்சி ஒன்றியங்களில் ஒன்றாகும். கொரடாச்சேரி ஊராட்சி ஒன்றியம் நாற்பத்தி நான்கு ஊராட்சி மன்றங்களை கொண்டுள்ளது. குடவாசல் வட்டத்தில் உள்ள இவ்வூராட்சி ஒன்றியத்தின் வட்டார வளர்ச்சி அலுவலகம் கொரடாச்சேரியில் இயங்குகிறது.

மக்கள் வகைப்பாடு
----------------

2011ஆம் ஆண்டு இந்திய மக்கள் தொகை கணக்கெடுப்பின் படி, கொரடாச்சேரி ஊராட்சி ஒன்றியத்தின் மொத்த மக்கள் தொகை 1,03,301 ஆகும். அதில் பட்டியல் இன மக்களின் தொகை 44,810 ஆக உள்ளது. பட்டியல் பழங்குடி மக்களின் 38 தொகை ஆக உள்ளது.

ஊராட்சி மன்றங்கள்
-----------------

கொரடாச்சேரி ஊராட்சி ஒன்றியத்தில் உள்ள 44 கிராம ஊராட்சி மன்றங்களின் விவரம்; 

 • விஸ்வநாதபுரம்
 • விடயபுரம்
 • வண்டாம்பாலை
 • வடகண்டம்
 • உத்திரங்குடி
 • ஊர்குடி
 • தியாகராஜபுரம்
 • திருவிடவாசல்
 • திருக்களம்பூர்
 • திருக்கண்ணமங்கை
 • செம்மங்குடி
 • செல்லூர்
 • பெருந்தரக்குடி
 • பெரும்புகளூர்
 • பெருமாளகரம்
 • பத்தூர்
 • பருத்தியூர்
 • நெய்குப்பை
 • நாகக்குடி
 • முசிரியம்
 • மேலத்திருமதிகுன்னம்
 • மேலராதாநல்லூர்
 • மணக்கால்
 • கீரங்குடி
 • காவனூர்
 • காட்டூர்
 • கரையாபாலையூர்
 • காப்பணாமங்கலம்
 • கண்கொடுத்தவனிதம்
 • கமுகக்குடி
 • கமலாபுரம்
 • களத்தூர்
 • எருகாட்டூர்
 • எண்கண்
 • இலவங்கார்குடி
 • இலையூர்
 • தேவர்கண்டநல்லூர்
 • ஆய்குடி
 • அத்திக்கடை
 • அத்திசோழமங்கலம்
 • அரசவனங்காடு
 • அம்மையப்பன்
 • அகரதிருநல்லூர்
 • அபிவிருத்தீஸ்வரம்

வெளி இணைப்புகள்
---------------

* திருவாரூர் மாவட்டத்தின் 10 ஊராட்சி ஒன்றியங்களின் வரைபடம் பரணிடப்பட்டது 2015-07-08 at the வந்தவழி இயந்திரம்

இதனையும் காண்க
--------------

* தமிழக ஊராட்சி ஒன்றியங்களின் பட்டியல்
* தமிழ்நாடு ஊரக வளர்ச்சி மற்றும் ஊராட்சித் துறை
* பஞ்சாயத்து ராஜ்
* தமிழ்நாடு உள்ளாட்சி அமைப்புகள்
* தமிழ்நாடு உள்ளாட்சி மன்றங்கள்

மேற்கோள்கள்
-----------

1. ↑  திருவாரூர் மாவட்ட ஊராட்சி ஒன்றியங்கள்
2. ↑  2011 Census of Panchayat Unions of Thiruvarur District
3. ↑  கொரடாச்சேரி ஊராட்சி ஒன்றியத்தின் கிராம ஊராட்சிகள்

| * பா
* உ
* தொ
திருவாரூர் மாவட்டம் |
| --- |
| மாவட்ட தலைநகரம் | திருவாரூர் |
| வட்டங்கள் | குடவாசல் வட்டம் **·** மன்னார்குடி வட்டம் **·** நன்னிலம் வட்டம்  **·**  நீடாமங்கலம் வட்டம் **·** திருத்துறைப்பூண்டி வட்டம் **·** திருவாரூர் வட்டம் **·** வலங்கைமான் வட்டம்  **·**  கூத்தாநல்லூர் வட்டம் |
| ஊராட்சி ஒன்றியங்கள் | மன்னார்குடி **·** திருவாரூர் **·** திருத்துறைப்பூண்டி **·** வலங்கைமான் **·** குடவாசல் **·** நன்னிலம் **·** நீடாமங்கலம் **·** கொரடாச்சேரி **·** முத்துப்பேட்டை **·** கோட்டூர் |
| நகரங்கள் | மன்னார்குடி **·** திருவாரூர் **·** கூத்தாநல்லூர் **·** திருத்துறைப்பூண்டி |
| ஆறுகள் |  கோரையாறு **·** வேலாறு **·** வேனாறு **·** வெட்டாறு  |
| பேரூராட்சிகள் | குடவாசல் **·**  கொரடாச்சேரி **·**  முத்துப்பேட்டை **·** நன்னிலம் **·**  நீடாமங்கலம் **·**  பேரளம் **·**  வலங்கைமான் |
| சட்டமன்றத் தொகுதிகள் |  நன்னிலம் **·**  திருவாரூர்  **·** திருத்துறைப்பூண்டி(தனி)  **·**  மன்னார்குடி  |
| திருவாரூர் மாவட்ட இணையதளம் |  |
**பரப்புகை கட்டுப்பாடு நெறிமுறை** ('Transmission Control Protocol') இணைய விதிமுறைகளை மட்டும் பயன்படுத்தி தரவுகளை பரப்புவதை (transmit) சீர்படுத்தும் முறை. இணைய விதிமுறைகள் மூலம் பரப்பு செய்யும் பொழுது சில இலக்க உறை தரவுகள் துலைந்தும், சில கால காலதாமதமும் பெறப்பட்டன. இதனால் எழும் தவறுகளை சீர் செய்வதற்கு பரப்புகை கட்டுப்பாடு விதிமுறைகள் (Transmission Control Protocol) ஏற்றுக்கொள்ளப்பட்டன.

பரப்புகை கட்டுப்பாடு நெறிமுறை தகுந்த கால கட்டுப்பாட்டுக்குள், தரவுகளைத் துலைகாமல், தேவையற்ற மீள் பரப்பு செய்யாமல் தகவல்களை பரப்புவதற்கு ஏற்றவாறு உருவாக்கப்பட்டது.

பரப்புகை கட்டுப்பாடு விதிமுறை அடிப்படையில் இணைய விதிமுறைகளை பயன்படுத்தியே தகவலை பரப்பு செய்யும். பரப்புகை கட்டுப்பாடு விதிமுறை தரவு இணைய விதிமுறை (Internet Protocol) தரவுகளின் தகவலாக பரப்பு செய்யப்படும் (data). ஒரு முனையில் இருந்து மற்று முனைக்கு தகவல் பரிமாற்றம் செய்யப்பட்ட பின்பு, இ.வி (IP) தகவலை கொடுக்கும்.

பொதுவாக இணைய விதிமுறைக்களும் (Internet Protocol) பரப்புகை கட்டுப்பாடு விதிமுறைகளும் இணைந்தே இணையத்தில் தகவல்கள் பரிமாறப்படுகின்றன.

மேலும் காண்க
------------

கணினி பிணையமாக்கம் தலைப்புகள் பட்டியல்
**வெள்ளிமலை** (பிறப்பு: நவம்பர் 18, 1937) மலேசியாவில் மூத்த எழுத்தாளர்களுள் ஒருவராவார். "வரதராசன். ந", எனும் புனைப்பெயரில் எழுதிவரும் இவர் அச்சகப் பணியாளராகவும், ஓய்வு பெற்ற தோட்ட மேலாளராகவும் இருந்துள்ளார். அத்துடன் தமிழ் இளைஞர் மணி மன்றத்தின் அடிநாள் உறுப்பினராகவும் பணியாற்றியுள்ளார்.

எழுத்துத் துறை ஈடுபாடு
----------------------

1953 தொடக்கம் இவர் மலேசியா தமிழ் இலக்கியத்துறையில் ஈடுபட்டுவருகின்றார். ஆயிரத்துக்கு மேற்பட்ட சிறுகதைகள், தொடர்கதைகள், கட்டுரைகள், இருநூறு வானொலி நாடகங்கள் எழுதியுள்ள இவர் மலேசிய எழுத்தாளர்களைப் பேட்டி கண்டு தொடர் கட்டுரைகளையும் எழுதியுள்ளார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.

நூல்கள்
-------

* "நெஞ்சில் பூத்த மலர்" (நாவல் - 1986);
* "வாழ்வில் வசந்தம்" (சிறுகதைத் தொகுப்பு - 2001).

பரிசில்களும், விருதுகளும்
-------------------------

* பேரா மாநிலத் தமிழ் எழுத்தாளர் சங்க விருது (1980)
* மலேசியத் தமிழ் எழுத்தாளர் சங்க விருது (1982)
* "சிறுகதைச் செம்மல்" விருது - தைப்பிங் தமிழ் எழுத்தாள்ர் வாசகர் இயக்கம் (1990)
* சங்கிலிமுத்து-அங்கம்மா விருது - தலைநகர் பாரதிதாசன் இயக்கம் (2001)

உசாத்துணை
---------

* மலேசியத் தமிழ் எழுத்துலகம் தளத்தில் வெள்ளிமலை பக்கம் பரணிடப்பட்டது 2016-03-04 at the வந்தவழி இயந்திரம்
**1050 அலுமினியம் உலோகக் கலவை** (*1050 aluminium alloy*) என்பது அலுமினியத்தை அடிப்படையாகக் கொண்டு வணிக ரீதியாக தூய்மை செய்யப்பட்ட (1000 அல்லது 1xxx தொடர்) கலப்புலோகமாகும். பிதுக்கி வார்த்தல் அல்லது உருட்டல் மூலம் தயாரிக்கப்படும் இவ்வகை கலப்புலோகம் வார்ப்புருக்களில் பயன்படுத்தப்படுவதில்லை. 
பொதுவாக மின் மற்றும் இரசாயன தொழில்களில் 1050 அலுமினியக் கலப்புலோகம் பயன்படுத்தப்படுகிறது. அதிக மின் கடத்துத்திறன், அரிப்பு எதிர்ப்பு மற்றும் சிறப்பான வேலைத்திறன் போன்றவை இதன் சிறப்புகளாகும். மற்ற உலோகக்கலவைகளை விட அதிக வெப்ப கடத்துத்திறன் கொண்டது என்பதால் 1050 கலப்புலோகம் சில சமயங்களில் வெப்பநீர்த் தொட்டிகள் தயாரிக்கவும் பயன்படுத்தப்படுகிறது. கலப்புலோகத்தில் கணிசமாக கலந்துள்ள உலோகங்களுடன் ஒப்பிடும்போது இது குறைந்த வலிமையைக் கொண்டுள்ளது. குளிர்வித்தல் செய்வதன் மூலம் இதை வலுப்படுத்த முடியும், ஆனால் வெப்பமூட்டல் மூலம் வலுப்படுத்த இயலாது. 

Al99.5, 3.0255 மற்றும் A91050 ஆகியவை இதன் மாற்றுப் பெயர்களாகும். பின்வரும் தரங்கள் இதை விவரிக்கின்றன. 

* ஏ.எசு.டி.எம். பி 491: அலுமினியம் மற்றும் அலுமினியம்-உலோகக் கலவை ஆகியவற்றிற்கான தரநிலை விவரக்குறிப்பு பொது நோக்கத்திற்கான பயன்பாடுகளுக்காக பிதுக்கி வெளியேற்றப்பட்ட வட்டக் குழாய்கள் தயாரிப்பு
* ஐ.எசு.ஓ 6361: அலுமினியம் மற்றும் அலுமினியம் உலோகக் கலவை தாள்கள், கீற்றுகள் மற்றும் தட்டுகள் தயாரிப்பு

வேதி இயைபு
----------

1050 அலுமினியம் உலோகக் கலவையில் கலந்துள்ள உலோகங்களின் இயைபு பின்வருமாறு:

* அலுமினியம்: 99.5%
* செப்பு: 0.05%
* இரும்பு: 0.4%
* மக்னீசியம்: 0.05%
* மாங்கனீசு: 0.05%
* சிலிக்கான்: 0.25%
* தைட்டானியம்: 0.03%
* வனேடியம்: 0.05%
* துத்தநாகம்: 0.05%

மேற்கோள்கள்
-----------

1. ↑  Marks' Standard handbook for Mechanical Engineers, 8th Ed. McGraw Hill, p. 6-50
2. ↑  1050 (Al99.5, 3.0255, A91050) Aluminum. Retrieved on 2014-12-02.
**பரப்பு விடுகை** (*Desorption*) என்பது ஒரு புறப்பரப்புப் பண்பாகும். இந்நிகழ்வில் ஒரு பொருளானது பரப்பிலிருந்தோ பரப்பின் வழியாகவோ விடுவிக்கப்படுகிறது. இச்செயல்முறையானது பரப்புக் கவர்ச்சிக்கும் உறிஞ்சுதலுக்கும் நேரெதிர்ச் செயல்முறையாகும். பரப்புக் கவரப்படும் பொருளுக்கும் (வாயு அல்லது திரவம்) பரப்புக் கவரும் பொருளுக்கும் (திண்மம் அல்லது இரு திரவங்களைப் பிரிக்கும் எல்லை) இடையே சமநிலை உள்ள அமைப்பில் இது நிகழ்கிறது.

பரப்புக் கவர்ச்சிக்குப் பின் பரப்புக் கவரப்பட்ட பொருளானது வெப்பநிலை மாறாத வரை தொடர்ந்து பரப்புக் கவரும் பொருளின் பரப்பிலேயே இருக்கிறது. ஆனால் வெப்பநிலை உயரும்போது பரப்புக் கவரப்பட்ட பொருளானது பரப்பிலிருந்து விடுபடுதல் நிகழ்கிறது. பரப்பு விடுகையின் வேகத்திற்கான பொதுவான சமன்பாடு ஆனது பின்வருமாறு.

{\displaystyle R=rN^{x}}
இங்கு {\displaystyle r} என்பது பரப்பு விடுகை வேகம், N என்பது பரப்புக் கவரப்பட்ட பொருளின் செறிவு, {\displaystyle x} என்பது பரப்பு விடுகையின் வேகப்படி (Kinetic order).

பொதுவாக விடுகையின் வேகப்படியானது அவ்விடுகையில் உள்ள முதன்மைப் படிகளைச் சார்ந்தது.

அணு அல்லது எளிய மூலக்கூறு பரப்பு விடுகையானது முதல் படி செயல்பாடாகும். (அ.து. பரப்பு கவரப்பட்ட எளிய மூலக்கூறு வாயு நிலைமையில் விடுகையடைகிறது)

மீளத்தக்க மூலக்கூறுகளின் பரப்பு விடுகையானது பொதுவாக இரண்டாம் படி செயல்பாடாகும். (அ.து. பரப்பிலுள்ள இரு ஐட்ரசன் அணுக்கள் விடுகையடைந்து வாயு நிலைமையிலுள்ள H2 மூலக்கூறைத் தருகின்றன)

பரப்பு விடுகை மாறிலி {\displaystyle r}-ஐப் பின்வருமாறு வரையறுக்கலாம்.

{\displaystyle r=Ae^{{-E\_{a}}/{kT}}}
இங்கு {\displaystyle A} என்பது முற்படுகை அதிர்வெண், இது பரப்புக் கவரப்பட்ட மூலக்கூறு தனது மின்னழுத்த அரணைக் கடந்து பரப்பு விடுகை அடைவதற்குத் தேவையான வாய்ப்பாகும். {\displaystyle E\_{a}} என்பது கிளர்வுறு ஆற்றல் ஆகும். {\displaystyle k} என்பது போல்ட்ஸ்மேன் மாறிலி, {\displaystyle T} என்பது வெப்பநிலை ஆகும்.

இதனையும் பார்க்க
----------------

* பரப்புக் கவர்ச்சி

உசாத்துணை
---------

* தமிழ்நாட்டுப் பாடநூல் கழகம் பரணிடப்பட்டது 2011-02-06 at the வந்தவழி இயந்திரம்
**அலிபாபா சார்பு வைப்புக் குழுமம்** (*Alibaba Group Holding Limited*, 阿里巴巴集团, நியாபச: BABA) சீனாவின் *அங்சூ*விலிருந்து இயங்கும் இணையவழி இலத்திரனியல் வணிக நிறுவனங்களின் சார்பு வைப்பு பொதுப்பங்கு நிறுவனமாகும். இந்நிறுவனங்கள் இணையவழி வணிகரிடை வர்த்தகங்களுக்கு வழிகோலும் வலைத்தளங்களையும், இணையவழி சில்லறை மற்றும் பணப்பட்டுவாடா சேவைகளையும் கடைகளுக்கானத் தேடுகருவியையும் மேகக் கணிமை தரவு சேவைகளையும் வழங்கி வருகின்றன. இந்தக் குழுமம் 1999இல் ஜாக் மாவால் நிறுவப்பட்டது. முதலில் அலிபாபா.கொம் என்ற வலைத்தளத்தை சீனத் தயாரிப்பாளர்களை வெளிநாட்டு வணிகர்களுடன் இணைக்க வழிசெய்வதற்காக ஜாக் மா உருவாக்கினார். 

2012இல் அலிபாபாவின் இரண்டு வலைவாசல்கள் 1.1 டிரில்லியன் யுவான் ($170 பில்லியன்) மதிப்புள்ள விற்பனையை கையாண்டுள்ளன; இது இதன் போட்டியாளர்களான இபே மற்றும் அமேசான்.காம் நிறுவனங்களின் கூட்டு விற்பனைகளை விட கூடுதலாகும். செப்டம்பர் 19, 2014 அன்று வரலாற்றுச் சிறப்புமிக்க முதல் பொதுப்பங்கு வெளியீட்டின்போது (IPO) பங்குச்சந்தை மூடும் நேரத்தில் இந்த நிறுவனத்தின் சந்தை மதிப்பீடு US$231 பில்லியனை எட்டியது.

அலிபாபாவின் நுகர்வோருக்கிடை வலைவாசல், இபேயை ஒத்த, டாவோபாவோவில் பில்லியனுக்கும் கூடுதலான பொருட்கள் விற்கப்படுகின்றன; உலகில் மிகவும் கூடுதலாகப் பார்வையிடப்படும் முதல் 20 வலைத்தளங்களில் ஒன்றாக விளங்குகிறது. சீனாவில் 2013இல் கையாளப்பட்ட மொத்த பொதிகளில் 60% அலிபாபாவின் குழும நிறுவனங்களின் வலைத்தளங்கள் மூலமாகவே அனுப்பப்பட்டுள்ளன. இது செப்டம்பர் 2014இல் 80% ஆக உயர்ந்தது. அலிப்பே எனப்படும் பணப்பட்டுவாடா சேவை சீனாவின் இணைய பரிவர்த்தனைகளில் கிட்டத்தட்ட பாதிக்கும் மேலாக கையாண்டுள்ளது.

அலிபாபா இந்தியாவில் காலடி பதிக்க திட்டமிட்டது; இதற்காக செப்டம்பர் 2014இல் இசுனாப்டீல் நிறுவனத்துடன் பேச்சு வார்த்தை நடத்தியது.

மேற்சான்றுகள்
-------------

1. ↑  "2011年阿里集团收入达28亿美元 利润率超40%" (Chinese). Sohu. 2012-06-07.CS1 maint: Unrecognized language (link)
2. ↑  "Alibaba group FAQs". 2012-06-07.
3. 1 2  "E-commerce in China: The Alibaba phenomenon". *தி எக்கனாமிஸ்ட்*. 23 March 2013. .
4. 1 2  LIANA B. BAKER, JESSICA TOONKEL, RYAN VLASTELICA (19 September 2014). "Alibaba surges 38 percent on massive demand in market debut". *Reuters*. Archived from the original on 20 செப்டம்பர் 2014.. பார்த்த நாள்: 20 September 2014.
5. ↑  "Alibaba: The world’s greatest bazaar". *தி எக்கனாமிஸ்ட்*. 23 March 2013. .
6. ↑  "Alibaba in funding talks with Snapdeal". *தி டைம்ஸ் ஆஃப் இந்தியா*. 18 September 2014. .

வெளி இணைப்புகள்
---------------

விக்கிமீடியா பொதுவகத்தில்,  
 ***அலிபாபா குழுமம்***   
என்பதின் ஊடகங்கள் உள்ளன. 

* Alibaba.com USA/China/India
* Alibaba UK பரணிடப்பட்டது 2011-09-23 at the வந்தவழி இயந்திரம்
* Aliexpress
* ரூ.56,000 கோடிக்கு பொருட்கள் விற்பனை : சீன இணைய வர்த்தக நிறுவனம் சாதனை
**நுபுர் மேத்தா** ஒரு இந்தியத் திரைப்பட மற்றும் விளம்பர நடிகை. இவர் இந்தியில் வெளியான *ஜோ போலே ஸோ நிஹா* திரைப்படத்தில் நடித்துள்ளார். நுபுர், பேன்டா குளிர்பானம், பைரேலி போன்ற விளம்பரங்களிலும் பியாட் வகை காருடைய நாள்காட்டி விளம்பரத்திலும் நடித்துள்ளார். ஸ்போர்ட்ஸ்வியர் என்னும் நாளிதழின் 2001-ம் ஆண்டின், சூன் மாத இதழின் அட்டைப்பக்கத்தில் இவருடைய புகைப்படம் வெளிவந்தது. கடந்த ஆண்டு (2011), இந்தியாஸ் பர்ஸ்ட் மில்ஸ் அண்ட் பூன்ஸ் வெர்சன்ஸ் (India’s first Mills & Boons versions) என்ற புத்தகத்தின் அட்டைப் பக்கத்திலும் இவருடைய புகைப்படம் வெளிவந்தது.

கிரிக்கெட் சூதாட்ட பிணக்கு
--------------------------

தி சண்டே டைம்ஸ் பத்திரிக்கை வெளியிட்டுள்ள செய்தியின்படி, 2011-ம் ஆண்டு நடைபெற்ற உலக கிண்ணத்திற்கானத் துடுப்பாட்ட போட்டியில் இந்திய - பாகிஸ்தான் அணிகளுக்கு இடையில் நடைபெற்ற அரையிறுதிப் போட்டியில் சூதாட்டம் செய்யப்பட்டதாகவும், அதில் இந்தி திரைப்பட நடிகை ஒருவர் சம்பந்தப்பட்டிருப்பதாகவும், அந்நடிகையின் புகைப்படம் சற்று மங்கலாக வெளியிடப்பட்டிருந்தது. அது நுபுர் மேத்தாவின் தோற்றத்துடன் ஒத்துப்போகின்றது. ஆயினும், நுபுர் மேத்தா, இந்தக் குற்றச்சாட்டை மறுத்துள்ளார். இது குறித்து, அந்நாளிதழுக்கு எதிராக நுபுர் வழக்கு தொடுக்க உள்ளார்.. இப்பிணக்குகளுக்குப் பின்னர், நுபுர் *பிக் பாஸ்* என்ற தொலைக்காட்சித் தொடரில் தோன்ற அழைப்பு விடப்பட்டுள்ளது. சூன் 11, 2012-ல், நுபுரிடம் பன்னாட்டுத் துடுப்பாட்ட அவையின் சூதாட்ட தடுப்புக்குழு மும்பையில் விசாரணை செய்தது

குறிப்புகளும் மேற்கோள்களும்
---------------------------

1. ↑  "Jo Bole So Nihaal". IMDB. 2012-03-12 அன்று பார்க்கப்பட்டது.
2. ↑  "Nupur Mehta [Biography] Bollywood Actress". Matpal. 2012-03-12 அன்று பார்க்கப்பட்டது.
3. ↑  "Who is Nupur Mehta?". First Post Bollywood. 2012-03-12 அன்று பார்க்கப்பட்டது.
4. ↑  "Smalltime Bollywood actor Nupur Mehta involved in cricket match-fixing?". India Today Bollywood. 2012-03-12 அன்று பார்க்கப்பட்டது.
5. ↑  "Bollywood starlet Nupur Mehta denies role in fixing scam". Hindustan Times. 2012-03-12 அன்று மூலம் பரணிடப்பட்டது. 2012-03-12 அன்று பார்க்கப்பட்டது.
6. ↑  "Nupur Mehta to sue British paper over matchfixing story". Times of India. 2012-03-13 அன்று பார்க்கப்பட்டது.
7. ↑  "ICC questions starlet over spot-fixing row". 12 June 2012. .
**அலியா கலஃப் சலேஹ் (Aliyah Khalaf Saleh)** (பிறப்பு: 1956), ஈராக் இராச்சியத்தில் சலா அல்-தின் மாகாணத்தில் **உம் குசே** என்ற பெயரில் பிறந்த இவர் ஓர் மனிதாபிமானியும், மற்றும் ஈராக்கின் நாட்டுப்புற கதாநாயகியுமாவார்.

வாழ்க்கை
--------

இவர் 1956ஆம் ஆண்டில் ஈராக் இராச்சியத்தில் இருந்த ஒரு சுன்னி குடும்பத்தில் திக்ரித் அருகே பிறந்தார். 13 வயதில் இளமை திருமணமான இவருக்கு ஒருபோதும் பள்ளியில் சேர வாய்ப்பு கிடைக்கவில்லை. ஈராக்கிய பயங்கரவாதத்தில் தனது கணவர், மகன் மற்றும் மருமகனை இழந்தார். 2014ஆம் ஆண்டில், ஸ்பீச்சர் முகாம் படுகொலைக்குப் பின்னர், இவர் 50க்கும் மேற்பட்ட ஈராக்கிய (குர்துகள், ஷியா முஸ்லிம்கள், யெஜிடிகள் மற்றும் கிறிஸ்தவர்கள்) இராணுவ வீரர்களை மீட்டு, பாதுகாப்பிற்காக செல்ல உதவினார். இவர் சில இளைஞர்களுக்கு பெண்கள் ஆடைகளை கொடுத்து, தனது பண்ணையில் உள்ள பெண்கள் விடுதிகளில் மறைத்து வைத்தார். மற்றவர்களுக்கு ஒரு காட்டில் துளைகளை தோண்டி அதில் மறைத்து வைத்தார். ஐ.எஸ் தீவிரவாதிகள் ஆட்சேர்ப்புக்காக வேட்டையாடுகிறார்கள், எனவே அலியா அவர்களில் சிலருக்கு பல்கலைக்கழக அடையாள அட்டைகளைப் பெற்று உள்ளூர் பெயர்களைக் கொடுத்தார். குறுங்குழுவாத சந்தேகங்களிலிருந்து பாதுகாக்க சியாக்களுக்கு சுன்னியைப் போல எப்படிப் பிரார்த்தனை சொல்வது என்று இவர் கற்பித்தார். ஐந்து மாதங்களுக்கும் மேலாக, குர்திஷ் வசமுள்ள கிர்குக்கில் அவர்களை பாதுகாப்பிற்காக வைத்திருந்து , பெண் உறவினர்களால் சூழப்பட்ட லாரிகளில் மறைத்து வைத்தார். தடை விலக்கிக்கொள்ளப்பட்டப் பின்னர், இவர் வசமிருந்த 25 குடும்பங்களும் ஐ.எஸ்.ஐ.எஸ் தீவிரவாதிகளிடமிருந்து வெளியேறினர். குழுவின் தோல்விக்குப் பிறகுதான் அவர்கள் வீடு திரும்பினர்.

அங்கீகாரங்கள்
-------------

 அலியா கலஃப் சலேஹ் 2018ஆம் ஆண்டில் சர்வதேச வீரதீர பெண்கள் விருதைப் பெறுகிறார் 
இந்த சுன்னி பெண்ணுக்கு சியா மத அதிகாரிகள் "தோவா அல்-அஸ்ர்" என்ற மிக உயர்ந்த பட்டத்தை வழங்கினர். மற்றவர்களின் நல்வாழ்வை காக்க தங்களை முன் நிறுத்தும் பெண்களை விவரிக்க இவர் இன்று பயன்படுத்தப்படுகிறார். 2015 சூலையில், பிரதமர் ஹைதர் அல்-அபாடி இவருக்கு ஈராக்கின் பதக்கத்தை வழங்கினார். இவர் 2018இல் சர்வதேச வீரதீர பெண்கள் விருதை வென்றார்.   2019ஆம் ஆண்டில், ஈராக் கலாச்சார அமைச்சர் அப்துல் அமீர் அல்-ஹம்தானி இவரது வெண்கல சிலையை வெளியிட்டார்.

குறிப்புகள்
-----------

1. ↑  Afp (24 March 2018). "Mother Courage: Iraqi woman stands out as a beacon of hope in post-IS scenario". 13 March 2019 அன்று பார்க்கப்பட்டது – www.TheHindu.com வழியாக.
2. ↑  "Biographies of the Finalists for the 2018 International Women of Courage Awards". *U.S. Department of State | Home Page*. 1944-12-09. 2018-03-23 அன்று மூலம் பரணிடப்பட்டது. 2018-04-03 அன்று பார்க்கப்பட்டது.
3. ↑  "State Department honors International Women of Courage". *UPI*. 23 March 2018. 3 April 2018 அன்று பார்க்கப்பட்டது.
4. ↑
**பரனாய்டு ஆண்ட்ராய்டு** (*Paranoid Android*) இயங்குதளம் என்பது திறன்பேசிகளுக்கும் மடிக்கணினிகளுக்கும் ஒரு திறந்த மூல இயங்குதளம்(Operating system) ஆகும். செப்டம்பர் 2015 இல், பீசீ அட்வைசர் மிகவும் பிரபலமான விருப்ப இயங்குதளத்தில் (Custom ROM) பரனாய்டு ஆண்ட்ராய்டு இயங்குதளத்தையும் சயனோச்சன்மாட் இயங்குதளத்தையும் குறிப்பிட்டுள்ளது. எகனாமிக் டைம்ஸ் இந்த விருப்ப இயங்குதளத்தை இரண்டு லட்சத்திற்கும் மேற்பட்டோர்கள் பயன்படுத்துகின்றனர் என்றும் உலகின் பிரபலமான விருப்ப இயங்குதளத்தில் இரண்டாவது இடத்தில் இருப்பதாகவும் குறிப்பிட்டுள்ளது.

வரலாறு
------

பரனாய்ட் ஆண்ட்ராய்டு பால் ஹென்ஷெலால் நிறுவப்பட்டது. பிப்ரவரி 2015 இல், OnePlus நிருவனம் அதன் புதிய ஆக்சிசன் இயங்குதளத்திற்காக (OxygenOs) பரனாய்டு ஆண்ட்ராய்டு அணியில் இருந்து முக்கிய உறுப்பினர்களை பணியமர்த்த கொண்டுசென்றது. இதனால் பரனாய்டு ஆண்ட்ராய்டு 5.1 ஐ வெளியிடுவதில் தாமதம் ஏற்பட்டது.

அம்சங்கள்
---------

பரனாய்டு ஆண்ட்ராய்டின் குறிப்பிடத்தக்க அம்சங்கள் என ஹாலோ (halo) மற்றும் பை (Pie) ஐ எகனாமிக் டைம்ஸ் குறிப்பிட்டுள்ளது.

வெளி இணைப்புகள்
---------------

* அதிகாரப்பூர்வ இணையதளம்